Document ID: 31993R3499

ΚΑΝΟΝΙΣΜΟΣ (ΕΚ) αριθ. 3499/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 για τροποποίηση του κανονισμού (ΕΟΚ) αριθ. 2837/93 της Επιτροπής περί λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τη διατήρηση των ελαιώνων στις παραδοσιακές ζώνες καλλιέργειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 περί ειδικών μέτρων όσον αφορά ορισμένα γεωργικά προϊόντα υπέρ των μικρών νησιών του Αιγαίου Πελάγους (1), και ιδίως το άρθρο 11 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2837/93 της Επιτροπής (2), έχει προβλέψει τις λεπτομέρειες εφαρμογής του καθεστώτος της ενισχύσεως για τη διατήρηση των ελαιώνων στα μικρά νησιά του Αιγαίου Πελάγους, καθώς και τις διατάξεις όσον αφορά τον έλεγχο και τις κυρώσεις-
ότι οι προβλεπόμενοι έλεγχοι για την τήρηση των όρων που απαιτούνται για τη χορήγηση της ενισχύσεως πρέπει να πραγματοποιηθούν, για το έτος 1993, εντός περιορισμένης περιόδου και οπωσδήποτε πριν από τις 31 Δεκεμβρίου 1993-
ότι, λαμβανομένης υπόψη της γεωργικής κατανομής των νησιών του Αιγαίου Πελάγους και των δυσκολιών εφαρμογής αυτού του νέου καθεστώτος ενισχύσεως, πρέπει να παραταθεί καταλλήλως η προθεσμία πληρωμής για να πραγματοποιηθεί το σύνολο των απαιτουμένων ελέγχων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2837/93 τροποποιείται ως εξής:
1. Στο άρθρο 2 παράγραφος 1 δεύτερο εδάφιο, η ημερομηνία "31 Δεκεμβρίου 1993" αντικαθίσταται από την ημερομηνία "31 Ιανουαρίου 1994".
2. Στο άρθρο 5 δεύτερο εδάφιο, η ημερομηνία "28 Φεβρουαρίου 1994" αντικαθίσταται από την ημερομηνία "31 Μαρτίου 1994".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1993.

Labels: 18
3
5
6